Buakaw Banchamek

Sombat Banchamek (, lahia 8 Mai 1982) alias Buakaw Banchamek (, Buakaw aratinyo "taratai putiah") adolah surang atlet Muay Thai kaleh manangah asa Thailand katurunan etnik Kuy, nan daulunyo bataruang di bawah klub Por. Pramuk Gym di Bangkok, jo mamakai namo pangguang Buakaw Por. Pramuk ().

Iyo adalah mantan juara duo kali Omnoi Stadium, juaro Lumpinee Stadium Toyota Marathon, mantan pataruang paringkek #1 di Lumpinee Stadium, juaro Kaleh Bulu Thailand, juaro duo kali K-1 World MAX, jo juaro turnamen 2011 & 2012 Thai Fight. Badasa pado 1 Agustus 2020, inyo ditampekan sabagai paringkek #10 kickboxer kaleh ringan dunia dek Combat Press.

Buakaw panah sabanta bamain manjadi atlet sipak bola profesional sabagai panyarang pado Liga Regional Divisi 2 Thailand untuak klub RBAC F.C.

Inyo alah mancubo pulo bakarir sabagai bintang pilem, antaro lain mambintangi pilem Yamada: The Samurai of Ayothaya taun 2010 jo Thong Dee Fun Khao taun 2017.

Karir

Basamo Por. Pramuk Gym 
Lahia jo namo Sombat Banchamek di Surin, Thailand, Buakaw mamuloi karier bataruangnyo pado umua salapan taun di provinsi asanyo Surin di timur lauik Thailand. Inyo pindah ka Chachoengsao katiko baumua 15 taun jo balatiah di Por. Pramuk Gym.

Pado taun 2004, Buakaw dikontrak sabagai pataruang nan disponsori dek pandiri Yokkao, Phillip Villa. Inyo mamimpin Muay Thai Combat Fan Expo untuak mampakanalkan ulahrago tasabuik di Rimini, Italia, basamo Saenchai, Sudsakorn Sor Klinmee, Dzhabar Askerov, jo banyak pataruang Muay Thai lainnyo.

Pado 21 Januari 2012, Buakaw manjadi pambuko acara Yokkao Extreme 2012 di Milan. Italia, di muko 12.000 panonton. Inyo mangalahan Dzhabar Askerov jo kamanangan angka di acara utamo.

Pado tangga 1 Maret 2012, inyo absen dari kamp palatiahannyo. Pado 12 Maret, inyo muncua di acara bincang-bincang di TV Thailand untuak mamintak maaf kapado para penggemar jo manjalehan kaindakdatangannyo, sarato manyatoan baso inyo mangalami masalah beulang di Por. Pramuk Gym sajak 2009 jo maraso tahina dek tingkah laku manajemen di sinan. Inyo alah dijadwalkan untuak mangunjuangi Japang basamo Pardana Mantari Yingluck Shinawatra untuak patandingan eksibisi namun dibatalkan karano diganti jo patandiangan lain. Akibaik masalah tasabuik, inyo mamutusan untuak bapisah jo gym itu. Inyo bakato "Ambo dapek tahan jo latihan nan kareh, tatapi indak palakuan nan buruak. Iko masalah pikiran, indak badan".

Pado 17 Maret 2012, sponsor Buakaw Yokkao Boxing mangumuman baso inyo ka balatiah baliak. Pado saaik itulah mareka muloi manyabuiknyo jo namo Buakaw Banchamek. Inyo alah malanjuikan palatihan di gym Banchamek "nan baru dibangun" (dinamoi manuruik namonyo), pado 22 Maret 2012. Inyo dijadwalkan untuak malawan Mickael Cornubet di ThaiFight pado 17 April 2012.

Pad0 30 Maret 2012, Buakaw dilarang bataruang di Thai Fight pado April 2012, sampai inyo mangajuan pangaduan ka Otoritas Ulahrago Thailand nan mambuktikan klaimnyo ateh palakuan indak adia dek Por. Pramuk. Pado tanggal 4 Apri, inyo mangatoan baso namo pangguangnyo untuak pataruangan akia bulan itu adolah "Buakaw", sarato inyo "indak buliah manggunoan namo kamp tinju Por. Pramuk." Pado 31 Mai 2012, Buakaw mangatoan kapado pers baso inyo ingin manyalasaian pasalisiahan antaro inyo jo Por. Pramuk Gym.

Satalah maninggakan Por. Pramuk 
Buakaw mangalahan Mauro Serra malalui TKO di parampek final Turnamen Thai Fight 70 kg 2012 di Thai Fight 2012: King of Muay Thai di Bangkok, Thailand, pado 23 Oktober 2012. Inyo kudian manang malawan Tomoyuki Nishikawa jo kaputusan bulek di semifinal turnamen di Nakhon Ratchasima pado 25 November 2012. Inyo malawan Vitaly Gurkov di final pado 16 Desember 2012, jo mamanangkan turnamen Thai Fight malalui kaputusan wasit.

Pado 27 Maret 2013, Buakaw bataruang mangadoki kawan jo rakan satimnyo Harlee Avison dalam sabuah patandiangan eksibisi, nan gratis untuak umum di Beeline Arena nan baru dibukak di Kamboja. Pado tangga 6 Mei 2013, Buakaw manang KO taradok Malik Watson di ronde kaduo dalam patandiangan eksibisi di MAX Muay Thai 1 di Surin, Thailand.

Buakaw baliak ka pataruangan rasmi jo kamanangan ateh Dong Wen Fei dalam patandiangan kickboxing tigo ronde di MAX Muay Thai 3 di Cino pado 10 Agustus 2013. Inyo manandotangani baliak kontrak jo K-1 pado Agustus 2013 jo manang KO malawan David Calvo pado ronde patamo Turnamen Kejuaraan Dunia K-1 World MAX 2013 di Mallorca, Spanyol pado 14 September, 2013. Dalam patamuan kaampek mareka, Buakaw mangalahan Yoshihiro Sato jo angka di MAX Muay Thai 4 di Sendai, Japang pado 6 Oktober 2013. Inyo mangalahan Enriko Kehl jo kaputusan wasit di MAX Muay Thai 5: Final Chapter di Khon Kaen, Thailand pado 10 Desember 2013.

Buakaw bataruang All Star Fight: World Soldier pado 9 Maret 2019 di Bangkok, Thailand. Patunjuakan iko bakarajo samo jo Tantaro Karajaan Thailand untuak mampromosian ulahrago nasional Muay Thai sarato para pataruangnya, nan di antaronyo tantaro tamasuak Buakaw. Inyo malawan kickboxer Rusia, Artem Pashporin, jo inyo manang jo kaputusan bulek.

Gala

Kickboxing
K-1
2014 K-1 World MAX Championship Tournament Runner Up 
2006 K-1 World MAX Champion
2005 K-1 World MAX Runner Up
2004 K-1 World MAX Champion
Wu Lin Feng
2015 Wu Lin Feng 70 kg World Championship

Muay Thai
Omnoi Stadium
2002 Omnoi Stadium Lightweight Champion
2000 Omnoi Stadium Featherweight Champion
Professional Boxing Association of Thailand
2001 Thailand (PAT) Featherweight Champion
Toyota Cup
2002 Toyota Muay Thai Marathon Tournament 140 lbs Champion
World Muaythai Council
2014-2015 WMC Muaythai Junior Middleweight World Champion
2011 WMC Muaythai Junior Middleweight World Champion
2009 WMC/MAD Muaythai Super Welterweight World Champion
2006-2007 WMC Muaythai Super Welterweight World Champion 
WBC Muay Thai
2014 WBC Muaythai Diamond World Championship
Thai Fight
2012 Thai Fight 70 kg Tournament Champion
2011 Thai Fight 70 kg Tournament Champion
11–0 record 
S-1 Muaythai
2005 S-1 Super Welterweight World Champion
Muay Thai Association
2005 MTA World Champion
Kunlun Fight
2016 Kunlun Fight Muaythai Middleweight World Championship
Phoenix Fighting Championship
2016 PFC Junior Middle Weight Championship
King of Martial Arts
2003 KOMA GP Lightweight Champion

Shoot Boxing
S-cup
2010 Shoot Boxing S-Cup World champion

Pancapaian
LiverKick.com
2013 LiverKick.com Comeback of the Year

Rujuakan 

Thailand
Ulahrago
Bulan Asia Wikipedia 2020